Cruz Beckham festet med norsk milliardærdatter
David og Victoria Beckhams yngste sønn er observert i Paris med den norske artisten og milliardærdatteren Victoria «Bby Ivy» Reitan (23). Cruz Beckham (19) ble fredag 1. mars observert i Paris sammen med den norske popartisten Bby Ivy, skriver Daily Mail. Ifølge den britiske avisen var de to og resten av følget på vei ut fra en italiensk restaurant i Paris da de ble fotografert sammen. Victoria «Bby Ivy» Reitan (23) er en norsk popsanger som har studert på den Stargate-støttede privatskolen Lillehammer Institute of Music Production and Industries (LIMPI). Hun er datter av Rema-milliardær Magnus Reitan (48) og kona Siv Beate Reitan. Under artistnavnet Bby Ivy har Victoria Reitan gitt ut flere låter – deriblant «Losing Sleep», som ifølge Daily Mail nylig ble spilt på realityserien «Love Island». Også Cruz skal være musikkinteressert. Han ble som 11-åring signert av stjernemanageren Scooter Braun, ifølge TMZ, men har så langt ikke slått gjennom som artist. Hvordan Cruz Beckham og Victoria Reitan kjenner hverandre er uvisst. Hun har så langt ikke svart på VGs henvendelse. På den norske artistens Instagram-profil fremgår det imidlertid at hun var i Paris fredag. På bildene publisert av Daily Mail hadde Cruz Beckham på seg en stripete dress, hvit skjorte, rødt slips og store solbriller under familiesammenkomsten fredag kveld. Victoria Reitan var på sin side iført en lysegrå topp, bukse og svart skinnjakke. Også hun bar solbriller. Både storebror Brooklyn Peltz Beckham (24) og hans skuespiller- og regissørkone Nicola Peltz Beckham (29) var med i festfølget fredag. Cruz Beckham besøkte Paris i forbindelse med designermamma Victoria Beckhams moteshow i byen.  Showet ble avbrutt underveis av demonstranter fra PETA som protesterte mot bruk av dyreskinn. Han har postet en rekke bilder av seg selv og familien fra moteuken i Paris på Instagram, men Victoria Reitan sees ikke på noen av disse. Hun har imidlertid trykket «liker» på både dette og andre innlegg og er en av følgerne hans. Også storebror Brooklyn Peltz Beckham (24) og hans skuespiller- og regissørkone Nicola Peltz Beckham (29) var med i følget fredag. I et intervju med magasinet KK i 2020 fortalte Victoria Reitan at hun hele barndommen har følt på spisse albuer og kritiske blikk. Hun har drømt om å bli artist siden femårsalderen og jobbet for å nå målet, presiserer hun. – Mange tror tydeligvis at jeg går rundt med masse penger som jeg bare kan kaste rundt meg og oppnå hva jeg vil med – det gjør jeg ikke, sier milliardærdatteren i KK-intervjuet før hun fastslår: – Jeg har hatt en ordentlig fin barndom som jeg er evig takknemlig for, men nå er jeg ute i verden på egen hånd og gjør mine ting. Se video: Her avbrytes Beckham-showet
Cruz Beckham (19), yngstesønnen til David og Victoria Beckham, ble observert i Paris med norske Victoria «Bby Ivy» Reitan (23) fredag 1. mars. Victoria Reitan er datter av Rema-milliardær Magnus Reitan. Cruz Beckham var i Paris i forbindelse med mamma Victoria Beckhams moteshow under Paris Fashion Week. Det er ikke kjent hvordan de Cruz Beckham og norske Victoria Reitan kjenner hverandre.